CELEX: 62021TA0057
Language: lt
Date: 2022-04-06 00:00:00
Title: Byla T-57/21: 2022 m. balandžio 6 d. Bendrojo Teismo sprendimas byloje Vengrija / Komisija (EŽŪGF ir EŽŪFKP – Nefinansuojamos išlaidos – Pareiga atlikti daugiau patikrų vietoje – Įgyvendinimo reglamento (ES) Nr. 809/2014 35 straipsnis – Komisijos darbo dokumentų tiesinė reikšmė – Didesnio patikrų vietoje skaičiaus apskaičiavimo tvarka)

2022 6 27   
            
            
               LT
            
            
               Europos Sąjungos oficialusis leidinys
            
            
               C 244/27
            
         
      2022 m. balandžio 6 d. Bendrojo Teismo sprendimas byloje Vengrija / Komisija
      
      (Byla T-57/21) (1)
      
      (EŽŪGF ir EŽŪFKP - Nefinansuojamos išlaidos - Pareiga atlikti daugiau patikrų vietoje - Įgyvendinimo reglamento (ES) Nr. 809/2014 35 straipsnis - Komisijos darbo dokumentų tiesinė reikšmė - Didesnio patikrų vietoje skaičiaus apskaičiavimo tvarka)
      (2022/C 244/35)
      Proceso kalba: vengrų
      
         Šalys
      
      
         Ieškovė: Vengrija, atstovaujama M. Fehér ir G. Koós
      
         Atsakovė: Europos Komisija, atstovaujama J. Aquilina, A. Sauka ir Z. Teleki
      
         Dalykas
      
      SESV 263 straipsniu grindžiamu ieškiniu ieškovė prašo panaikinti 2020 m. lapkričio 18 d. Komisijos įgyvendinimo sprendimą (ES) 2020/1734 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) (OL L 390, 2020, p. 10) tik tiek, kiek Europos Komisija iš Europos žemės ūkio garantijų fondo (EŽŪGF) 2018 finansiniais metais jai skirtos finansinės paramos sumos išbraukė 4 334 068,02 EUR sumą dėl nepakankamo atliktų patikrų vietoje skaičiaus.
      
         Rezoliucinė dalis
      
      
                  1.
               
               
                  Panaikinti 2020 m. lapkričio 18 d. Komisijos įgyvendinimo sprendimą (ES) 2020/1734 dėl valstybių narių patirtų tam tikrų išlaidų nefinansavimo Europos Sąjungos lėšomis iš Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP) tik tiek, kiek Europos Komisija iš Europos žemės ūkio garantijų fondo (EŽŪGF) 2018 finansiniais metais Vengrijai skirtos finansinės paramos sumos išbraukė 4 334 068,02 EUR sumą dėl nepakankamo atliktų patikrų vietoje skaičiaus.
               
            
                  2.
               
               
                  Priteisti iš Komisijos bylinėjimosi išlaidas.
               
            
         (1)  OL C 88, 2021 3 15.